বিজয় হাজাৰে ট্ৰফীৰ বাবে অসম দল ঘোষণা;আঘাতৰ বাবে বাহিৰ ৰিয়ান - Olympia Sports\nHomeNewsবিজয় হাজাৰে ট্ৰফীৰ বাবে অসম দল ঘোষণা;আঘাতৰ বাবে বাহিৰ ৰিয়ান\nবিজয় হাজাৰে ট্ৰফীৰ বাবে অসম দল ঘোষণা;আঘাতৰ বাবে বাহিৰ ৰিয়ান\nঅহা ২০ ফেব্ৰুৱাৰীৰ পৰা তামিলনাডুত অনুষ্ঠিত হ'বলগীয়া বিজয় হাজাৰে ট্ৰফীৰ বাবে ঘোষণা কৰা হৈছে অসমৰ দলটো। গকুল শৰ্মাক অধিনায়ক হিচাবে লৈ গঠিত দলটোত কুনাল শইকীয়া আৰু অভিষেক ঠাকুৰীৰ ৰূপত দুজনকৈ উইকেটকীপাৰ বেটছমেনক সুযোগ দিয়া হৈছে।\nপ্ৰতিযোগিতাখনৰ বাবে অসমৰ নাম প্লেট গ্ৰুপত অন্তৰ্ভুক্ত হৈছে। প্লেট গ্রুপত অসমৰ বাহিৰেও স্থান লাভ কৰা আন চাৰিটা দল হৈছে মণিপুৰ, অৰুণাচল প্ৰদেশ, নাগালেণ্ড, চিকিম আৰু মিজোৰাম।\nঅসমে তেওঁলোকৰ অভিযান আৰম্ভ কৰিব ২১ তাৰিখে মণিপুৰৰ বিৰুদ্ধে। ২৩ তাৰিখে দলটো মুখামুখি হব অৰুণাচল প্ৰদেশৰ সৈতে। নাগালেণ্ডৰ বিৰুদ্ধে দলটো অৱতীৰ্ণ হ'ব ২৫ তাৰিখে। ২৭ তাৰিখে চিকিমৰ বিপক্ষে অৱতীৰ্ণ হোৱাৰ বিপৰীতে টুৰ্ণামেণ্টৰ অন্তিমখন মেচত ১ মাৰ্চত দলটো মিজোৰামৰ বিপক্ষে অৱতীৰ্ণ হব।\nউল্লেখযোগ্য যে, আঘাতৰ সমস্যাৰ বাবে এদিনীয়া ক্ৰিকেট প্ৰতিযোগিতাখনত অংশগ্ৰহণ কৰিব নোৱাৰিব অসমৰ তাৰকা ক্ৰিকেটাৰ ৰিয়ান পৰাগে।\nঘোষিত ১৬ জনীয়া দলটো হৈছে, গকুল শৰ্মা(অধিনায়ক), পল্লৱ কুমাৰ দাস, স্বৰূপম পুৰকায়স্থ, ডেনিছ দাস, ছাহিল জৈন, শিৱ শংকৰ ৰয়, ৰাজাকুদ্দিন আহমেদ, কুনাল শইকীয়া( উইকেটকীপাৰ), অভিষেক ঠাকুৰী( উইকেটকীপাৰ), মুখটাৰ হুছেইন, আবু নেছিম আহমেদ, প্ৰীতম দাস, শোণিত লাচিত, অম্লানজ্যোতি দাস, অভিলাস গগৈ আৰু ৰাহুল সিং।\nPrevious articleআজিৰ দিনটোতে ভাৰত- পাকিস্তানৰ মাজৰ টেষ্টত সৃষ্টি হৈছিল বৃহৎ বিতৰ্ক\nNext articleক্ৰিকেটতো Nepotism?: ইণ্টাৰনেটত কিয় চলিছে এই চর্চা!!
